62020TJ0293_INF
Решение на Общия съд (четвърти състав) от 1 декември 2021 г. —Ruiz-Ruiz/Комисия
(Дело T-293/20)
„Публична служба — Длъжностни лица — Назначаване — Обявление за конкурс на общо основание EPSO/AD/371/19 — Решение на конкурсната комисия да не допусне жалбоподателя до участие в следващия етап от конкурса — Критерий за допускане, свързан с професионалния опит — Съответствие на използвания от конкурсната комисия критерий с обявлението за конкурса — Явна грешка в преценката“
1.
Длъжностни лица — Конкурс — Конкурс по документи и изпит — Условия за допускане — Представени дипломи или удостоверен професионален опит — Преценка на конкурсната комисия — Определяне на критериите за преценка — Допустимост — Граници — Спазване на обявлението за конкурса — Приемане на критерий в противоречие с обявлението за конкурса — Недопустимост
(член 1, параграф 1 и член 5, параграф 1 от приложение III към Правилника за длъжностните лица)
(вж. т. 33, 34, 39 и 47)
2.
Жалби на длъжностните лица — Основания — Явна грешка в преценката — Понятие
(вж. т. 60)
Предмет
Искане на основание член 270 ДФЕС за отмяна, от една страна, на решението на конкурсната комисия от 20 септември 2019 г. да отхвърли молбата за преразглеждане на отказа за допускане на жалбоподателката до участие в следващата фаза на конкурса на общо основание EPSO/AD/371/19, и от друга страна, на решението на органа по назначаването от 7 февруари 2020 г. да отхвърли жалбата, подадена по административен ред от жалбоподателката против това решение
Диспозитив
1)
Отменя решението на конкурсната комисия от 20 септември 2019 г. да отхвърли молбата за преразглеждане на отстраняването на г-жа Vanesa Ruiz-Ruiz от участие в конкурса EPSO/AD/371/19.
2)
Осъжда Европейската комисия да заплати съдебните разноски.